Është aprovuar projekti për financim - Reforma e doktoraturës në Mal të Zi dhe Shqipëri - një model i praktikës së mirë!

Në kuadër të programit Erasmus+ për ngritjen e kapaciteteve në fushen e arsimit të lartë, u miratua projekti për reformat e doktoraturës në Mal të Zi dhe Shqipëri - një model i praktikës së mirë - MARDS (Reforming doctoral studies in Montenegro and Albania – good practice paradigm). Projekti filloi zyrtarisht në Janar të vitit 2019, ndërsa zbatimi i aktiviteteve të projektit është ende duke u vazhduar. Projekti është i koordinuar nga Universiteti i Malit të Zi, ndërsa në anën e partnerëve malazezë në rolin e partnerëve kombëtarë janë: Universiteti Donja Gorica, Ministria e Arsimit, Ministria e Shkencës dhe Dhoma e Tregtisë së Malit të Zi. Menaxheri i projektit është prof. Dr. Radovan Stojanoviq.

Projekti MARDS adreson një nga sfidat më të theksuara në fushat e arsimit të lartë malazez dhe shqiptar - studimet e doktoraturës. Qëllimi kryesor i këtij projekti është të rindërtojë, në përputhje me parimet e Salzburgut dhe të krijojë studime të përbashkëta të qëndrueshme dhe moderne të doktoraturës (Pilot Joint Doctoral Schools) midis dy vendeve partnere miqësore, të cilat do të shërbejnë si një shembull i "praktikës së mirë" për rajonin e Ballkanit Perëndimor. Gjithashtu, ky projekt shërben për të përmirësuar dhe vendosur aftësi të qëndrueshme në fushën e studimeve të doktoraturës në Mal të Zi dhe Shqipëri.

Projekti është financuar me një total prej 868,120 EUR dhe është duke u implementuar nga një konsorcium prej 15 partnerësh: 5 nga vendet e BE-së, 5 nga Mali i Zi dhe 6 nga Shqipëria. Partnerë nga Mali i Zi janë: Universiteti i Malit të Zi, Universiteti Donja Gorica, Ministria e Arsimit të Malit të Zi, Ministria e Shkencës e Malit të Zi, Dhoma e Tregtisë në Mal të Zi, nga Shqipëria: Universiteti i Shkodrës “Luigj Gurakuqi”, Universiteti Teknik i Tiranës, Universiteti i Vlorës, Universiteti Metropolitan i Tiranës, Ministria e Sportit dhe Edukimit të Shqipërisë, Unioni i Dhomave të Tregtisë dhe Industrisë, dhe partnerë nga BE-së që përbëjnë Universitetin e Vjenës nga Austria, Universitetin e Zagrebit nga Kroacia, Universitetin e Mariborit nga Sllovenia, Universitetin e Banska Bistrica në Sllovaki dhe Shoqatën e Profesionistëve të Edukimit të Doktoraturës nga Austria.

Projekti do të rishikojë politikat dhe standardet ekzistuese kombëtare për studimet e doktoraturës në të dy vendet dhe përputhshmërinë e tyre me praktikat e BE-së, me qëllim që:

* të hartojë dhe propozojë një model të ri të studimeve të doktoraturës në të dy vendet, i cili do të përshtatet me përvojën e fituara gjatë dekadave të kaluara dhe nevojat e tanishme dhe të ardhshme të këtyre vendeve.
* të propozojë një mënyrë të qëndrueshme të financimit të studimeve të doktoraturës në të dy vende në nivel kombëtar.
* të krijojë dy shkolla të përbashkëta të doktoratës "Shkencat natyrore dhe teknologjitë për zhvillim të qëndrueshëm" me lokacione në Mal të Zi (Podgoricë) dhe "Ekonomi dhe turizmi për zhvillim të qëndrueshëm" me një vendndodhje në Shqipëri (Shkodër) si shembuj të rekomanduar të programeve të doktoraturës ndërkufitare.
* të krijojë bashkëpunime të qëndrueshme me partnerët e BE-së dhe të krijojë studime të doktoraturës për të ruajtur standardet e zhvilluara.

Rezultatet e këtij projekti do të jenë një program i ri doktorature që do të hartohet dhe zhvillohet në përputhje me standardet, trendet dhe praktikat më të mira evropiane të BE-së. Për më tepër, do të vendoset bashkëpunimi me qëndrat e BE-së në procesin e edukimit të doktoraturës që do të nënkuptojë lëvizshmërinë e studentëve dhe mësuesve. Projekti parashikon gjithashtu blerjen e pajisjeve laboratorike, si dhe të infrastrukturës tjetër, e cila do t'i lejojë studentët dhe stafin akademik të forcojnë më tej punën kërkimore.